AJAKOHAST OTSE TAEVAST
Mis sa arvad? See on päris hea! - Aga see?
Vaatate saadet "Ajakohast otse taevast" ja täna oleme Albaanias, linnaturul.
Siin on palju inimesi ja mõnus atmosfäär.
Küllap Pauluski koges midagi sarnast, kui Ateenas rahva seas ringi liikus
Ta oli misjonireisil nagu meiegi täna.
Samas on see rahva igapäeva elu.
Seda ma silmas pidasingi.Me tihti räägime kogudustest ja nende tööst;
misjonitööst ja erinevatest maadest.
Kuid me ei peaks neid kahte eristama, sest normaalne on omada mõlemaid.
Just. Sest suurema osa oma elust elame me ju nagu tavainimesed ikka.
Samas, mis on kristlase jaoks see "tavaelu"?
Usun, et Jumal on avanud meile väga erilised võimalused:
võimaluse lennukiga lennata ja seda üsna soodsatel tingimustel.
Jumal on see, kes võimaldab seeläbi viia evangeeliumi kõigile rahvastele.
Peamine aga on alustada siiski oma kodust.
Palvetada kodus, kasvatada lapsi, kui on ja kuuluda ka kohalikku kogudusse.
Iga kohalik kogudus peaks olema kaasas misjonitööga,
et näha, kui vahva ja põnev see on!
Jah, me ühest küljest peaksime elama teatud viisil,
kuid samas tuleb see tagasi mitmekordselt. Miski pole sellega võrreldav!
Tõsi, paljud inimesed elavad ja toimetavadki kohalikul tasandil,
kuid sellegipoolest võiks igaüks kordki kogeda seda võrratut elamust
minna mõneks ajaks kodust kaugemale, et jagada inimestega Jeesusest.
Selleks ei pea tingimata jutlustaja olema.
Jeesusest võib rääkida nii tänaval või kus iganes, kus liigud.
See pole tänapäeval midagi keerulist!
Ei ole tõesti! Ja mida lihtsamalt räägid, seda parem.
Ka albaanlased on väga avatud.
Inimesed tunnevad asja vastu huvi, et kuulda, mida meil on jagada neile.
Teisalt me teame, et siin pole just väga palju usklikke.
Samas need, kes on, palvetavad igapäevaselt
ja seetõttu ka asjad sünnivad ning inimesed on avatud.
Öeldakse, et u.70% siinsest rahvast on moslemid.
Samas aga sellised avatud moslemid, kes igatsevad Jumala järgi nagu me kõik.
Siinsed katoliiklased ja moslemid teevad lausa koostööd,
mistõttu see on tõesti üks väga eripärane maa!
Nad ei toetu ühelegi vanale pärimusele, vaid elavadki rõõmsalt tänases päevas.
Kuid nüüd siis tänase õpetuse juurde.
Tahan rääkida Pühast Vaimust, kes on meie abimees ka misjonitöös.
Ilma Temata ei suuda me midagi.
Nagu öeldud: täna räägime Pühast Vaimust.
Usun, et on äärmiselt oluline kogeda Püha Vaimu ja Tema olemasolu.
Tema on meie jõuallikas ja tahab anda meile oma väe.
Ilma Temata ei suuda me midagi teha. Võime küll elada oma elu,
aga samas igatseme ju Jumala ligiolu, väge ja kuulda Ta häält.
Jumal tõesti kõneleb meiega, mistõttu võime panna tähele Püha Vaimu.
See kõik on loomulik osa uskliku elust ja me vajame seda kõike,
et me usuelu ei muutuks liialt igavaks, koormavaks või pingeliseks.
Vastupidi - me peame kogema, et Ta on koos meiega,
andes meile jõudu ja elurõõmu.
Nii et kõik need usuelu positiivsed asjad tulevad Püha Vaimu väe läbi.
Lisaks sellele usun ka seda, et me peame ulatuma väljapoole.
Kui mõelda, kas Saatan ikka on väga vihane me peale, siis osalt ehk mitte,
sest kui me anname oma elud Jeesusele ja sünnime uuesti...
Kui sa ei ole seda veel kogenud,
siis saate lõpus me palvetame ja sa saad Jeesuse oma ellu vastu võtta.
Aga kui oleme andnud oma elu Jeesusele,
siis oleme langetanud ühe otsuse ja teinud seda täie tõsidusega.
Tean küll, et on ka neid, kes püüavad Jumalat vaid ära kasutada
ja tulevad Ta juurde vaid selleks, et midagi Ta käest saada.
Kui me aga täie tõsidusega ja siiralt anname oma elud Jumalale ja ütleme:
Issand, ma usaldan end Sinu kätte. Olen valmis teenima ja järgima Sind
ega kasuta tagaust, et pageda. Järgin sind kuni aegade lõpuni välja.
Taoline elu liigub aust ausse.
Kui see kõik on sündinud, siis usun, et Saatan ka mõistab,
et oleme tema jaoks "kadunud kujud". Me ei kuulu enam talle, vaid Jeesusele;
oleme Jumala kuningriigi kodanikud ja ses' mõttes on mäng läbi. Peaks olema.
Samas aga, niipea kui täidame end Jumala Sõnaga ja võtame seda tõsiselt;
kui kogeme, et evangeelumis peitub päästev vägi igaks eluolukorraks
ja hakkame teenima Jeesust ning kuulutama Temast,
läheb madin lahti, sest Saatan püüab igal moel meid peatada.
Ta elab ehk üle selle, et me pole enam tema päralt,
aga kui hakkame teisi inimesi võitma, läheb ta marru.
Seetõttu püüab ta meid takistada ja muuta selle nii raskeks kui võimalik.
Samuti kogeme vastuseisu inimeste poolt
ja oleme ehk liiga tundlikud nende suhtes, kes avaldavad arvamust me usu kohta.
Kuid mida ma öelda tahan, on see,
et kui võtame oma usuelu tõsiselt ja olukorrad lähevad raskeks,
siis vajame Püha Vaimu abi.
Jumala Sõnas on selgelt öeldud, et Jeesus saadab meile teise abimehe,
kelleks on Püha Vaim, kes aitab, kaitseb ja juhatab meid.
Kes suunab meid õigele teele ja annab uusi juhiseid.
Seetõttu on eriti tähtis mõista,
et Püha Vaim pole vaid mingi vaim, kes hõljub kuskil ringi,
vaid Püha Vaim on isik.
Jumal Isa, Jumal Poeg ja Jumal Püha Vaim.
Jumal Isa on isik, Jumal Poeg on isik ja Jumala Püha Vaim on isik,
kellega koos elada, vestelda, rääkida ja kellelt abi paluda.
Ta tahab kõnetada meid ja anda nõu, nii et Ta on isik.
Seda mõistes ja oma elud Talle üle andes saame me rohkelt abi ja väge ülalt.
Kuid kuidas sellest osa saada?
Esmalt seeläbi, et võtame Jeesuse oma ellu vastu ja saame päästetud.
Iga inimese sisse, kes saab päästetud, tuleb ka Püha Vaim elama.
Püha Vaim tunnistab ühes meie vaimuga, et oleme Jumala lapsed.
Nii et me vaim hakkab hüüdma: "Abba, Isa!",
mis annab kinnitust, et oleme Jumala lapsed.
Nii et iga uuestisündinud inimene saab osa Pühast Vaimust.
Samas aga usun, et on midagi enamat kui see.
Ka Paulus, kui ta tuli Efesosse ja kohtas seal teatud jüngreid, küsis neilt:
"Kas saite Püha Vaimu, kui usule tulite?"
Paulus muidugi teadis, et nad said, kuid see küsimus tähendas pigem:
kas olete saanud ka Püha Vaimuga ristitud?
Kas olete kogenud seda väge, mis lubatud igale usklikule?
Jüngrid ei mõistnud, millest ta räägib, sest ei teadnud Pühast Vaimust midagi.
Kuigi nad teadsid, et on Jumala lapsed. Samas aga igatsesid midagi enamat.
Loeme koos Apostlite teod 1.ptk, mis kätkeb Jeesuse viimaseid sõnu
enne kui Ta üles taevasse läks. Ja seal on öeldud nii:
"Kui siis Jeesus viibis koos nendega, keelas ta neil Jeruusalemmast lahkuda,
käskides jääda ootama Isa tõotust, mis teie olete minult kuulnud." (Ap.1:4)
Jeesus oli mingi hetk varem hinganud oma jüngrite üle ja öelnud:
"Võtke vastu Püha Vaim!" Nii et nad said osa sellest,
olles Jeesuse jüngrid ja pühendanud oma elud Talle.
Kuid nüüd Ta ütleb neile:
"Ärge minge teele enne, kui olete saanud kätte teile lubatu.
Oodake seda!"
Mida see ootamine tähendab? Sest jüngrid pidid ootama mõnda aega.
See pole Jumala tahe lasta meil oodata aastaid v. aastkümneid
nagu mõned inimesed seda teevad. Ta lihtsalt tahab, et rahuneksime maha
ja saaksime võtta vastu kõik selle, mida Ta meiega jagada tahab.
Sest Tal on palju head ja vajalikku me jaoks.
Ap.1:5 "Johannes on küll ristinud veega,
aga teid ristitakse Püha Vaimuga üsna varsti pärast neid päevi.”
Ehk siis: teid ristitakse Püha Vaimuga.
Jeesus ütles, et Pühas Vaimus peitub nii palju enamat.
Samuti ütles Ta veidi hiljem:
"vaid te saate väe Pühalt Vaimult, kes tuleb teie üle,
ja te peate olema minu tunnistajad Jeruusalemmas
ja kogu Juuda- ja Samaariamaal ning ilmamaa äärteni.” (Ap.1:8).
Nii et Ta ütles kahte asja:
Te saate väe! Jeesus teab, et me vajame seda väge.
Sest kuigi oleme Tema jüngrid,
ei suuda me omas jõus iialgi täita seda, milleks Ta meid on kutsunud.
Ta on käskinud meil minna "kõike maailma ja teha jüngreid".
See on Jumala korraldus, mis tähendab, et meil on oma tee ja saatus
ja me peame oma eluaja jooksul teatud asjad korda saatma.
Või vähemalt osalema selles suures töös.
Nii et me vajame seda väge ja me ka saame selle väe,
kui Püha Vaim tuleb me üle.
See vägi on me endi elude jaoks,
aga samas Ta ütles ka, et me saame olema Tema tunnistajad.
Ehk me saame väe, aga samas oleme ka Tema tunnistajad
nii Jeruusalemmas, Samaarias, Juudamaal, Soomes, Euroopas
kui kus iganes. Võime minna kõikjale, kui Püha Vaim annab meile vajaliku väe.
Nagu öeldud, need jüngrid seal pidid ootama mõnda aega. Aga kui kaua?
Sealsest tekstist teame,
et Jeesus oli oma jüngritega 40 päeva peale oma surnuist ülestõusmist.
Ta tõusis üles 3.päeval, oli jüngritega 40 päeva ja läks siis taeva.
Kuid Apostlite tegude 2:1 ütleb:
"Kui nelipühapäev kätte jõudis, olid nad kõik koos ühes paigas."
Nelipühapäev tähendab tegelikult 50-ndat päeva.
Nii et kui Jeesus läks taevasse 40-ndal päeval
ja peale seda jäid jüngrid palvetama ja ootama,
siis nad olidki otsustanud paluda seni, kuni tuleb vägi, millest Jeesus rääkis.
Nad teadsid, et vajavad seda,
kuna Jeesus oli andnud neile suured ülesanded
ja nad teadsid, et ilma Püha Vaimu väeta ei suuda nad neid täita.
Nad ootasid 10 päeva "ja äkitselt tuli taevast kohin,
otsekui tugev tuul oleks puhunud, ja täitis kogu koja, kus nad istusid.
Ja nad nägid otsekui hargnevaid tulekeeli, mis laskusid iga üksiku peale nende seas.
Ja nad kõik täideti Püha Vaimuga ning hakkasid rääkima teisi keeli,
nõnda nagu Vaim neile andis rääkida." (Ap.2:2-4)
Nii et nad täitusid Püha Vaimuga peale 10 päeva möödumist.
Sa võid nüüd küsida, kas see 10 päeva kehtib me kõigi puhul?
Ma ei usu.
Sest kui Püha Vaim tookord tuli, pole Ta kuhugi enam kadunud,
vaid on olnud maa peal nii läbi pimeduse kui valgustusaastate.
Ta on olnud siin maa peal ja aidanud Jumala rahvast ning jüngreid,
kes on võtnud Tema korraldusi tõsiselt. Ta on andnud neile selle väe ja võime
elada oma elu ja täita oma kutset siin maa peal.
Nii et Püha Vaim on siin ja tahab tulla igaühe meie ellu,
et täita meid omal moel.
Sest tollased päästetud ja usklikud olid järginud Jeesust 3,5 aastat
ja vajasid Püha Vaim väge ühe uue taseme jaoks.
Nende elud said täiega muudetud. Mõelgem kasvõi Peetruse peale,
kes vaid paar nädalat varem oli salanud Jeesuse.
Jeesus oli seda ka ette kuulutanud, aga omaenese tarkuses ütles Peetrus:
"No sellist asja ei saa küll olema! Küll ma nüüd ikka piisavalt tugev olen,
mistõttu ära siis nüüd nii halvasti minust ka mõtle!
Küll ma hakkama saan ja kui tarvis, olen nõus kasvõi surema su eest!"
Kuid vaid mõni hetk hiljem kuulutas ta juba täie rauaga:
"Ei mina seda meest tunne! Millest te üldse räägite?"
Ta tegi seda lausa kolm korda, sest ju ta mõistis,
et võimalik surm ühes oma Issandaga sirendabki juba silme ees
ja ta lihtsalt polnud selleks noore mehena valmis.
Ja kui ta siis kolm korda oli Jeesust salanud,
pööras Jeesus oma pilgu ja vaatas ta poole.
Ja Peetrus puhkes kibedasti nutma.
Tõsi küll, ta sai selle andeks; Jeesus tõusis taas surnuist ja küsis:
"Kas sa armastad mind?", mispeale Peetrus vastas jaatavalt.
Ja ta sai uuesti õigele teele.
Kui Püha Vaim langes nende peale, siis seal polnud mingi vaikne pobin,
vaid inimesed tulid kokku selle heli peale,
mis keeltega rääkimisest tekkis.
Tuhanded inimesed tulid kokku ja Peetrus ütles neile:
"Armas rahvas, ärge arvake, et need inimesed on purjus.
Siin täitub pigem prohvet Joeli ettekuulutus sellest,
kuidas Jumal viimseil päevil valab oma Vaimu kõige liha peale."
Inimesed küsisid, mida nad peavad tegema?
Kuna on süüdi Jeesuse surmas ja elavad ka muidu patust elu.
Peetrus teadis kohe, mida öelda: "Parandage meelt ja pöörduge,
saage ristitud ning võtke vastu Püha Vaim!"
Nii et ta elu oli muutunud täiega
ja usun, et Jumal tahab teha seda sama meiegagi.
See võib küll tähendada seda, et peame mõnda aega otsima Tema palet
ja keskenduma teatud asjadele ning puhastama iseendid.
Püha Vaim võib näidata meile asju, mis tuleb kõrvale panna,
või mis tuleb pattudena üles tunnistada, enne kui Ta saab meid täita.
See ei pruugi kesta 10 päeva, vaid võib-olla 1,3,5, päeva...
Kuid ära mingil juhul oota aastaid või kauemgi veel,
sest sa vajad Püha Vaimu ligiolu ja väge oma ellu just nüüd ja praegu.
Kui soovite toetada Eesti TV7 tööd, siis helistage 900 1777 (kõne hind 7 euri)
Võtame peagi aega palveks,
paludes Jeesusel tulla su ellu, juhul kui Ta veel ei ela su südames.
Kuid enne päästepalvet tahaksin paluda sinu eest,
kes sa sooviksid saada ristitud ja täidetud Püha Vaimuga.
Meie saate vaatajad on varemgi saanud täidetud Püha Vaimuga,
mistõttu teame, et see on võimalik just siin ja praegu.
Lihtsalt ava oma süda ja ütle: "Issand, ma igatsen Sind
ja vajan seda Abimeest ja väge, kes on antud minugi jaoks."
Ja kui Püha Vaim annab sulle uued keeled, hakka julgelt rääkima neis.
Issand, me täname Sind Jeesuse nimel, et Sa tuled nende inimeste juurde,
kes igatsevad ja vajavad Sind
ning täidad nende südamed Püha Vaimu väega,
andes neile keeltega rääkimise anni, mis hakkab voolama neist
ja viib neid uuele tasandile elus.
Nad ei pea kogema enam üksindust ega omas jõus elamist,
vaid Sina oled koos nendega - Püha Vaimu abi ja jõud. Jeesuse nimel.
Nüüd aga tahame paluda päästepalve.
Oleme tänulikud nii mitmete inimeste eest, kes on võtnud Jeesuse vastu oma ellu
ja me tahame jätkata samal lainel.
Ära karda, vaid korda meie järel
ja tea, et kui kutsud Jeesuse oma ellu, siis Ta tõepoolest tuleb sinu sisse
ja sa koged, kuidas Tema Vaim tunnistab ühes sinu vaimuga, et oled Jumala laps.
Nii et korda meie järel:
Jeesus Kristus
Ma tulen Su ette
ja avan oma südame
öeldes: Jeesus,
tere tulemast sisse!
Ma igatsen Su järele
ja alistun Sulle just praegu.
Andesta kõik minu patud
ja puhasta mu hing
ning kingi mulle uus elu.
Tänan Sind Kristus Jeesus,
et sellest hetkest alates
Sina oled minu Issand
ja mina olen Sinu laps.
Järgin Sind
oma elupäevade lõpuni
ja Sina annad mulle väe
elada oma elu ja teenida Sind.
Sinu nimel,
Aamen.
Hea sõber, kuulutame sulle, kes sa seda palvet siiralt palusid,
et su patud on sulle andeks antud.
Jeesus on tulnud su ellu ja sa oled Jumala laps.
Jätka seda teekonda ja võta ühendust meie või mõne tuttava usklikuga,
et anda teada oma otsusest, et ta võiks aidata sind edasi
sellel võrratul teekonnal, mis üks päev viib taevasse.
Kõike head ja kohtumiseni taas nädala pärast!
Tõlge: Anne-Ly Raukas